TPOLY ขายหุ้น TPCH จำนวน 2,500,000 หุ้นคิดเป็นมูลค่า 41 ลบ.
TPOLY ขายหุ้น TPCH จำนวน 2,500,000 หุ้นให้กับ นางสาวนันท์ชญาน์ มณีนวล (ซึ่งไม่เข้าข่ายเป็นบุคคลที่เกี่ยวโยงกัน) ในราคาหุ้นละ 16.40 บาท คิดเป็นเงินจำนวน 41,000,000 บาท
1 ต.ค. 2558

บริษัท ไทยโพลีคอนส์ จำกัด (มหาชน) หรือ TPOLY ระบุว่า ตามที่ที่ประชุมคณะกรรมการ ครั้งที่ 10/2558 ของบริษัทซึ่งประชุมเมื่อวันที่ 29 กันยายน 2558 ได้มีมติอนุมัติให้บริษัทขายหุ้นของบริษัท ทีพีซี เพาเวอร์โฮลดิ้ง จำกัด (มหาชน) หรือ TPCH ที่บริษัทถืออยู่จำนวน 2,500,000 หุ้นและบริษัทได้เปิดเผยข้อมูลดังกล่าวต่อตลาดหลักทรัพย์แห่งประเทศไทยแล้วเมื่อวันที่ 29 กันยายน 2558ที่ผ่านมา
โดยบริษัทได้ดำเนินการขายหุ้นทั้งจำนวน 2,500,000 หุ้นให้กับ นางสาวนันท์ชญาน์ มณีนวล (ซึ่งไม่เข้าข่ายเป็นบุคคลที่เกี่ยวโยงกัน) ในราคาหุ้นละ 16.40 บาท คิดเป็นเงินจำนวน41,000,000 บาท ซึ่งเป็นราคาที่ไม่ต่ำกว่าราคาเสนอขายที่ที่ประชุมคณะกรรมการ ครั้งที่ 10/2558 กำหนด
ทั้งนี้ ภายหลังการขายหุ้นในครั้งนี้ บริษัทจะถือหุ้น TPCH คิดเป็นสัดส่วนร้อยละ 50.61ของหุ้นที่จำหน่ายได้แล้วทั้งหมดของ TPCH จากเดิมถือหุ้นในสัดส่วน 51.23ของหุ้นที่จำหน่ายได้แล้วทั้งหมดของ TPCH